NaiveNeuron/SloPal huggingface dataset:
Gašpar, Tibor, poslanec NR SR (2024-02-27):
Pán predseda, pán poslanec Dostál po uzavretí rozpravy odovzdal pozmeňujúci návrh, ktorý je zverejnený na webovom sídle a dopĺňa návrh uznesenia k tejto tlači o konštatovanie týkajúce sa mimoriadnej situácie. Ide o pozmeňujúci návrh poslanca Národnej rady Slovenskej republiky Ondreja Dostála, ktorý teda k návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 300/2005 Z. z. Trestný zákon v znení neskorších predpisov, tlač 203. Dajte o tomto pozmeňujúcom návrhu, prosím, hlasovať.
P. Paška, predseda NR SR: (2009-06-30):
(Hlasovanie.) 137 prítomných, 113 za, 12 proti, 11 sa zdržalo, 1 nehlasoval. Tento návrh sme schválili.
Kadúc, Miroslav, poslanec NR SR (2014-06-10):
Ďakujem pekne, pani predsedajúca. Vážení, vážená pani predsedajúca, vážený pán predkladateľ, vážené panie poslankyne, vážení páni poslanci, dovoľte, aby som v zmysle § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Predmetný návrh zákona spĺňa po formálnoprávnej stránke náležitosti uvedené v rokovacom poriadku a legislatívnych pravidlách tvorby zákonov. Predseda Národnej rady vo svojom rozhodnutí navrhol, aby uvedený návrh zákona prerokovali ústavnoprávny výbor, výbor pre financie a rozpočet, výbor pre obranu a bezpečnosť a výbor pre ľudské práva a národnostné menšiny. Za gestorský navrhol ústavnoprávny výbor s tým, aby výbory prerokovali návrh zákona v druhom čítaní do 30 dní a gestorský výbor do 32 dní od jeho prerokovania v prvom čítaní. Zo znenia uvedeného návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pani predsedajúca, prosím, otvorte všeobecnú rozpravu.
G. Gál, poslanec: (2005-05-24):
Pán predseda, prosím, preto pristúpme k pozmeňujúcemu návrhu pána poslanca Polku v dnešnej rozprave hlasovať o všetkých bodoch spoločne.
Dostál, Ondrej, poslanec NR SR (2023-12-13):
Pán podpredseda Národnej rady, pán Šimečka, veľmi teda správne upozornil na súvislosť tohto údajne konsolidačného balíčka s tým, ako sa vládna koalícia snaží narúšať právny štát a akým sa chaotickým spôsobom vládne. A áno, jedna vec je rozvrat verejných financií, ku ktorému smerujeme aj napriek tomu, že sa idú navyšovať dane, odvody a poplatky. A druhá vec je rozvrat právneho štátu a chaotický spôsob vládnutia, ktorý tu zažívame v priamom prenose, napríklad aj pri tom, keď nie sú splnené podmienky rokovacieho poriadku po, podľa ktorých má mať poslanec možnosť odovzdať svoj pozmeňujúci návrh na zverejnenie v Kancelárii Národnej rady. A pokiaľ taká možnosť nie je zabezpečená, no tak nie sú naplnené podmienky zákona o rokovacom poriadku, teda sa porušuje rokovací poriadok. A je to povinnosť, ale keď mi Národná rada, pán minister Kaliňák sa zapája do rozpravy, ďakujem. Keď mi Národná rada neumožní, aby som ja odovzdal jej na zverejnenie pozmeňujúci návrh... (Reakcie z pléna.) Mám najneskôr pred vystúpením v rozprave. (Reakcie z pléna.) Najneskôr pred zverejnením v rozprave. Akým spô... (Prerušenie vystúpenia predsedajúcim.)
P. Hrušovský, predseda NR SR: (2003-11-05):
Chcem vás informovať, že včera dohoda na poslaneckom grémiu bola taká, že dnes budeme pokračovať v rokovaní hlasovaním o včera prerokovaných vládnych návrhoch zákonov týkajúcich sa reformy verejnej správy. Keďže ale máme rozrokovaný návrh zákona o reforme školstva, by som odporúčal, keby sme teraz pokračovali v rokovaní rozpravou o tomto návrhu zákona a hlasovali o 11.00 hodine o prerokovaných návrhoch zákonov, pokiaľ bude všeobecný súhlas s takýmto postupom. Páni poslanci, včera sme skončili rozpravu o návrhu školského zákona, teraz by sme prerokovali ešte návrh zákona o štátnej správe starostlivosti o životné prostredie a ďalšie a o 11.00 hodine by sme hlasovali. Je s takýmto návrhom súhlas, páni poslanci? Áno. Ďakujem pekne. Prosím teraz pána ministra životného prostredia, aby z poverenia vlády Slovenskej republiky uviedol a odôvodnil vládny návrh zákona o štátnej správe starostlivosti o životné prostredie a o zmene a doplnení niektorých zákonov , ktorý prerokúvame ako tlač 316. Nech sa páči, pán minister. Ešte vás chcem informovať, páni poslanci, že o ospravedlnenie svojej neúčasti na dnešnom rokovacom dni požiadali poslankyne Antošová, Zmajkovičová a poslanci Brhel a Žiak. Nech sa páči.
Hrnčiar, Andrej, podpredseda NR SR (2018-11-28):
Reakcia na faktické poznámky, pán poslanec Uhrík.
Laurenčík, Milan, podpredseda NR SR (2022-02-02):
S faktickou poznámkou teraz vystúpi pani poslankyňa Jana Vaľová, nech sa páči.
Ďuriš Nicholsonová, Lucia, podpredsedníčka NR SR (2017-11-28):
Ďakujem pekne, pán minister, za uvedenie predmetného návrhu zákona. Teraz poprosím spoločného spravodajcu z výboru pre hospodárske záležitosti pána poslanca Mojša, aby informoval Národnú radu o výsledku rokovania výborov o tomto návrhu vlády, nech sa páči.
Budaj, Ján, poslanec NR SR (2017-06-14):
Pánovi Hrnkovi je okupácia na smiech, ako mi teraz zvestoval. Nech sa páči, pán Hrnko, povedzte svoju verziu okupácie, akú len chcete, ako bývalý predseda závodného výboru strany ste sa ju naučili zrejme naspamäť. (Reakcia z pléna.) Nech sa páči. Ešte raz, vyznamenávanie cenou Alexandra Dubčeka vcelku vítam a domnievam sa, že ani opozícia nemá problém, ak sa chce vláda, nakoniec bude to udeľovať ona, ozdobiť menom Alexandra Dubčeka. Ako som už povedal, je síce absurdné, že nie 21. augusta, ale v poriadku, je to vaša panská vôľa, urobíte si svoj dátum. Podstatné je, ako sa staviate k otázke, kľúčovej otázke normalizácie, a to bol postoj k okupačným vojskám, na tejto otázke sa robili previerky. Už raz ste tú skúšku nezložili, bol by som veľmi rád, keby sme mohli zahlasovať aj za jeden, aj za druhé gesto, obidva sú to len gestá, ale dôležité gestá, ktoré by mali symbolizovať ukončenie otázok o tom, či normalizácia a bratská pomoc ešte stále platia a poučenie z krízového vývoja alebo v tejto snemovni je jasno o tejto etape dejín. To je všetko, čo som chvel povedať. (Potlesk.)
Kollár, Boris, predseda NR SR (2021-11-03):
Dávam slovo spoločnej spravodajkyni z výboru pre sociálne veci poslankyni Kataríne Hatrákovej, aby informovala Národnú radu o výsledku prerokovania tohto návrhu vo výboroch.
P. Paška, predseda NR SR: (2007-07-02):
(Hlasovanie.) 136 prítomných, 82 za, 54 sa zdržalo. Tento bod sme schválili. Ďalej.
Sulík, Richard, predseda NR SR (2011-10-11):
Ďakujem pekne. S faktickou poznámkou sa prihlásil jeden poslanec, pán podpredseda, dvaja. Jeden. Uzatváram možnosť sa prihlásiť. Pán poslanec Pučík. Dvaja. Slovo má pán poslanec Bugár. Nech sa páči, pán podpredseda.
P. Paška, predseda NR SR: (2009-06-16):
(Hlasovanie.) 133 prítomných, 57 za, 53 proti, 23 sa zdržalo. Tento návrh sme neprijali. Pán poslanec Lebocký žiadal, aby sme bod 17, je to tlač 1022, zákon o odpadoch presunuli na 19. 6. po bode 17. Je všeobecný súhlas? (Všeobecný súhlas.) Ďakujem pekne. Pán poslanec Fedor stiahol svoj návrh, o tom nemusíme hlasovať. Pán poslanec Štefanec navrhuje zaradiť bod, v ktorom prerokujeme a prijmeme uznesenie, ktorým vládou do 30 dní zaviažeme, aby odtajnila zmluvy o výstavbe blokov v Jaslovských Bohuniciach. Pravdepodobne  to nie je presná formulácia, ale vieme, o čo ide. Hlasujeme. (Hlasovanie.) 135 prítomných, 54 za, 65 proti, 15 sa zdržalo, 1 nehlasoval. Návrh sme neschválili. Pán poslanec Farkas žiadal, a už som na to upozornil, čosi, čo nie je podľa zákona o rokovacom poriadku možné na túto schôdzu. Zákon alebo štátny rozpočet je zákon, pán poslanec. To znamená, na 39. schôdzu my môžeme požiadať na budúcu schôdzu vládu, pretože každý zákon musí byť doručený do Národnej rady minimálne 15 dní pred začatím schôdze. Tento návrh nebol. Takže stiahnete ten návrh, alebo budeme hlasovať?
Paška, Pavol, predseda NR SR (2012-08-06):
Ďakujem pekne, pán minister. Pán spravodajca, chcete? Nie. (Potlesk.) Dobre. Prerušujem rokovanie o tomto bode programu. Dámy a páni, pri schvaľovaní programu schôdze sme sa zhodli, že budeme hlasovať vždy po prerokovaní jednotlivého bodu programu. Ukončili sme rokovanie o bode Návrh vlády na skrátené legislatívne konanie a vyhlasujem krátku prestávku do 17.30 hod., aby sa poslankyne a poslanci ktorí nie sú v sále, mohli dostaviť. Zároveň aby sme vytvorili technickú dispozíciu pre našich priateľov. Takže, 17.30 budeme hlasovať. (Prestávka.) (Po prestávke.) Dámy a páni, budeme teraz pokračovať. Pán poslanec Viskupič. Máte procedurálny návrh? Nech sa páči.
Laurenčík, Milan, podpredseda NR SR (2021-09-17):
Prosím, prezentujme sa a hlasujme o pridelení návrhu výborom a o určení gestorského výboru, ako aj lehoty na prerokovanie. (Hlasovanie.) Prítomných 135, za 134, proti nikto, zdržal sa nikto, nehlasoval 1. Konštatujem, že aj tento návrh sme schválili. To bolo na dnes hlasovanie, ktoré sme mali pripravené o všetkých bodoch. A vyhlasujem teraz trojminútovú prestávku, po ktorej budeme pokračovať v prerušenom rokovaní o školskom zákone. (Prestávka.)
Pročko, Jozef, poslanec NR SR (2023-11-16):
Mám procedurálny návrh, mám ho aj napísaný, chcem, aby ste dali hlasovať o tom, aby predsedajúci tejto schôdze reagoval na to, že vlastne faktické poznámky, predchádzajúce, vôbec nie sú na predrečníčku, rozprávajú úplne mimo. Chcem, aby predsedajúci tejto schôdze upozorňoval na to, aby reagovali na faktickú poznámku a nie aby si tu robili politickú kampaň. Ďakujem.
Hort, Milan, podpredseda NR SR (2011-05-18):
Prerušujem rokovanie o tomto bode programu, budeme o ňom hlasovať o 11.30 hod. A v súlade so schváleným programom teraz pristúpime k prvému čítaniu o vládnom návrhu zákona o poskytovaní dotácií na obstaranie náhradných nájomných bytov . Tento vládny návrh zákona máte pod tlačou 318 a návrh na jeho pridelenie na prerokovanie výborom je v rozhodnutí č. 316. Nech sa páči, pán podpredseda vlády, uveďte aj tento vládny návrh zákona. Spravodajcom bude opäť pán poslanec a predseda výboru Janiš. Nech sa páči, pán podpredseda vlády.
Grendel, Gábor, poslanec NR SR (2024-04-24):
Ďakujem pekne za slovo. Ja by som predsa len ešte k procedurálnemu návrhu pána poslanca Čaučíka chcel povedať, že tá dohoda tu bola v minulom volebnom období, KDH tu vtedy nebolo, možnože tá informácia nebola úplne takto podaná všetkým poslaneckým klubom. A keď to výročie je dnes, tak príde mi asi vhodnejšie, keby sme buď prejavili nejakú veľkorysosť a tú minútu ticha urobili už teraz, alebo to grémium zvolali na dnes a nie na zajtra, keď bude po výročí. (Potlesk.)
Laššáková, Jana, podpredsedníčka NR SR (2013-05-31):
Chcete faktickú? Ešte prepáčte. Tak dajte, stlačte 3, pán poslanec Hlina.
Zmajkovičová, Renáta, podpredsedníčka NR SR (2013-09-18):
Pani poslankyňa Mezenská.
Vons, Peter, poslanec NR SR (2022-11-08):
Teraz pristúpime k hlasovaniu o pozmeňujúcich návrhoch z rozpravy. Dajte, prosím, hlasovať o pozmeňujúcom návrhu poslancov Miloša Svrčeka, Ľuboša Krajčíra a Milana Vetráka.
Hrušovský, Pavol, podpredseda NR SR (2010-12-10):
Pani poslankyňa Rosová.
Kučerová, Viera, poslankyňa NR SR (2014-10-21):
Ďakujem. Teraz pristúpime k hlasovaniu o pozmeňujúcich návrhoch, ktoré odzneli v rozprave. Pán predseda, dajte hlasovať o pozmeňujúcom návrhu pani poslankyni Mezenskej.
Laurenčík, Milan, podpredseda NR SR (2021-05-05):
Ďakujem. Chce sa vyjadriť pán spravodajca? Nech sa páči.
Brixi, Otto, poslanec NR SR (2012-10-18):
Teraz, prosím, pán predseda, dajte hlasovať spoločne o bodoch 15 a 32 s návrhom neschváliť ich.
Bugár, Béla, podpredseda NR SR (2010-12-08):
Pán poslanec, môžete reagovať len na pána poslanca Madeja a neoslovovať iných poslancov.
Žiga, Peter, podpredseda NR SR (2024-09-25):
Prosím, prezentujme sa a hlasujme. (Hlasovanie.) 140 prítomných, 77 za, 37 proti, 26 sa zdržalo. Návrh sme schválili. Teraz pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Nech sa páči, pán spravodajca.
P. Hrušovský, predseda NR SR: (2005-03-17):
(Hlasovanie.) 115 prítomných, 47 za návrh, 24 proti, 37 sa zdržalo, 7 nehlasovalo. Návrh sme neschválili. Ďakujem pekne, pán poslanec. Pán poslanec Murgaš, chcem vás poprosiť, aby ste predložili Národnej rade návrh uznesenia k prerokúvanému návrhu poslanca Národnej rady Slovenskej republiky Igora Šulaja na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , ktorý prerokúvame ako tlač 1054. Nech sa páči, pán poslanec Murgaš. M. Murgaš, poslanec: Ďakujem, pán predseda. V rozprave nevystúpil nikto. Odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že odporučí tento návrh prerokovať v druhom čítaní.
Kollár, Boris, predseda NR SR (2022-06-16):
Bolo to strašne dlhé a náročné. Ospravedlňujem sa. Osem faktických poznámok: pán Kazda, Halgašová, Sloboda, Žiak, Osuský, Šefčík, Takáč a pán poslanec Blanár, pán podpredseda. Takže začneme s pánom poslancom Kazdom. Nech sa páči.
Bugár, Béla, podpredseda NR SR (2017-01-31):
Je 19.00 hod. Prihlásila sa s faktickou pani poslankyňa Jurinová. Končím možnosť sa prihlásiť. Budeme pokračovať zajtra, to znamená, prerušujem teraz rokovanie. A zajtra najprv prerokujeme ten bod č. 4, čo sme preložili na 9.00 hod., a potom, samozrejme, budeme pokračovať s týmto návrhom. (Reakcie z pléna a reakcia predsedajúceho.) (Prerušenie rokovania o 19.00 hodine.)
Hrnčiar, Andrej, podpredseda NR SR (2016-05-25):
Ďakujem, pani poslankyňa. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Končím možnosť nahlásenia sa do rozpravy. Do rozpravy sa prihlásili dvaja páni poslanci. Nech sa páči, pán poslanec Mihál.
Bugár, Béla, podpredseda NR SR (2017-03-23):
Ďakujem. Otváram všeobecnú rozpravu. Dostal som jedinú písomnú prihlášku pani poslankyne Remišovej, ktorá tu nie je. Otváram možnosť sa prihlásiť ústne do rozpravy. Nikto. Končím možnosť a vyhlasujem rozpravu za skončenú. Predpokladám, že nikto sa nechce vyjadriť k existujúcej rozprave, takže prerušujem rokovanie o tomto bode. A budeme pokračovať Informáciou o vydaných aproximačných nariadeniach vlády Slovenskej republiky v II. polroku 2016 a o zámere prijímania aproximačných nariadení vlády v I. polroku 2017 (tlač 412). Pani podpredsedníčka vlády, nech sa páči, máte slovo.
Pčolinský, Peter, podpredseda NR SR (2022-10-21):
Ďakujem pekne. Pán spravodajca, máte záujem ešte vystúpiť? Nie. Prerušujem rokovanie o tomto bode programu. Pokračovať budeme prvým čítaním návrhu poslancov Róberta Haláka, Jany Žitňanskej a Márie Šofranko na vydanie zákona, ktorým sa mení a dopĺňa zákon č. 185/2015 Z. z., je to Autorský zákon, v znení neskorších predpisov. Návrh zákona má tlač 1251, návrh na jeho pridelenie na prerokovanie výborom je v rozhodnutí č. 1311. Dávam slovo poslancovi Róbertovi Halákovi, aby návrh zákona uviedol. (Rokovanie o návrhu poslancov Národnej rady Slovenskej republiky Róberta Haláka, Jany Žitňanskej a Márie Šofranko na vydanie zákona, ktorým sa mení a dopĺňa zákon č. 185/2015 Z. z. Autorský zákon v znení neskorších predpisov , tlač 1251.)
Pročko, Jozef, poslanec NR SR (2024-04-16):
Tak máme tu ďalšie skrátené legislatívne konanie. Pokračujú v tom valcovaní hranatom, čo tu začali, a zdôvodňujú toto naozaj veľmi, veľmi vážne, že môžu prísť o život už aj ľudia, strašia. A strach, to je to, čo sme tu počúvali. No chvalabohu, že už teda nepôjdu tí vojaci na tú Ukrajinu, už to skončilo. Na vami spomínaných výjazdových rokovaniach vlády sa rozdávajú peniaze len svojim, teda podľa ich rétoriky našim ľuďom. A sám ste povedali, na aké absurdity sa rozdávajú. Oni v podstate, to je, to je ich filozofia podporiť svojich nohsledov, svojich ľudí, ktorí sú im zaviazaní. Oni všetko riešia tak, tak, ako oni chcú. Tu neexistuje nejaká diskusia, verejná. Naozaj si Smerohlas a SNS urobili zo Slovenska a zo Slovákov svojich otrokov, svojich otrokov. Pol roka, povedali ste presne, po ich vládnutí sa všetko začína rúcať, ale krásna je ich rétorika. Oni sa aj ozvú a povedia vám, že ste táraj, že tu tárate a potom povie v nasledujúcich sekundách, že no ale poďme robiť všetko slušne, ale najskôr vás nazve tárajom. A keď ich upozorníte a keď im dokážete, že čo robia zle a ako to robia zle, že najprv si naozaj riešili svoje, svoje kšefty a svoje obvinenia, lebo sa báli väzenia, tak vám povedia, že to tá predchádzajúca vláda všetko spôsobila. To je ich rétorika. Oni všetko to, čo zlé urobia a to, ako to robia naozaj laicky, čo laicky, ako to robia mafiánsky, tak povedia: tá predchádzajúca vláda toto všetko teraz spôsobila. Mafiáni a zlodeji nám vládnu.
Kollár, Boris, predseda NR SR (2023-06-21):
Prosím, prezentujme sa a hlasujeme. (Hlasovanie.) Prítomných 132 poslancov, za 52, 39 proti, 37 sa zdržalo, 4 nehlasovali. Uvedený návrh sme neschválili.
V. Švidroň, poslanec: (2010-03-10):
No a vrchol všetkého bol ten záver, keď ste ten bod d) priniesli. A to mi pripomína sebabičovanie už doslova. No v čom sa podobá priestor na šírenie takej propagácie a tak ďalej, podporu xenofóbie, rasistických ideológií v Maďarsku priestoru na Slovensku. Do jednej vety spojenie slov „v oboch krajinách“, veď to je naprosto absurdné. To skutočne pripomína tú známu slávičiu klobásu, keď bol pomere jedna sviňa na jedného slávika. To skôr by pasovalo tam na toho slona s komárom, ktorý mu sadol na ucho a hovoril, ale dupáme. No tak  otravujú tak celé okolie, celú strednú Európu, pretože stratili bič, stratili kopance a stratili aj súdnosť. Takže treba sa zamyslieť nad tým, prečo ste vlastne strácali čas uviesť takýto bod vyhlásenia. Ďakujem za pozornosť.
Blanár, Juraj, podpredseda NR SR (2021-09-17):
Ďakujem. Pani spravodajkyňa nemá záujem o vystúpenie, takže ďakujem obom a prerušujem rokovanie o tomto bode programu. Vážené panie poslankyne, páni poslanci, teraz by sme mali pokračovať v rokovaní o prvom čítaní návrhu poslancov Roberta Fica, Juraja Blanára, Dušana Jarjabka na vydanie zákona o Múzeu Slovenského národného povstania a o zmene zákona č. 206/2009 Z. z. o múzeách a galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov pod parlamentnou tlačou 648 a návrhom na pridelenie výborom 680. Keďže som predkladateľom tohto návrhu zákona, z objektívnych príčin nie je možné, aby som ho teraz predložil, z toho dôvodu tento zákon bude prerokovaný, akonáhle nebudem riadiť schôdzu a po termínovaných bodoch, ktoré máme naplánované na utorok. Takže budeme teda pokračovať ďalším bodom, ktorým je prvé čítanie o návrhu poslancov Richarda Takáča, Juraja Blanára, Mariana Saloňa a Jozefa Habánika na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, parlamentná tlač 654, návrh na prerokovanie výborov je v rozhodnutí č. 686. Teraz udeľujem slovo pánovi poslancovi Richardovi Takáčovi, ktorý za skupinu poslancov tento návrh zákona uvedie. Nech sa páči, pán poslanec, máte slovo. (Rokovanie o návrhu poslancov Národnej rady Slovenskej republiky Richarda Takáča, Juraja Blanára, Mariana Saloňa a Jozefa Habánika na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 654.)
Vitteková, Anna, poslankyňa NR SR (2015-03-19):
Teraz pristúpime k hlasovaniu o pozmeňujúcich návrhoch, ktoré odzneli v rozprave. Pán predseda, dajte hlasovať o mojom pozmeňujúcom návrhu.
Susko, Boris, poslanec NR SR (2013-03-20):
Ďakujem pekne, pán predseda. Ja by som len krátko zareagoval na skutočnosť, ktorú uviedla pani poslankyňa Žitňanská ohľadne toho, že prokurátor doteraz nemal vôbec žiadne takéto práva s výnimkou toho, ak vstúpil do začatého konania. Ono to nie je celkom pravda. Ak si pozriete zákon o prokuratúre, tak zákon o prokuratúre v § 37 ods. 2 hovorí výslovne, že na plnenie úloh ustanovených zákonom, má sa na mysli zákon o prokuratúre, pomáhajú prokurátorovi aj súdy tým, že mu požičiavajú spisy, doklady a iné listiny. Čiže v zásade bez toho, že by teda musel vstúpiť do začatého konania. To znamená, že ten prokurátor má právo nahliadnuť do tých spisov aj podľa zákona o prokuratúre priamo. Ďakujem.
Laurenčík, Milan, poslanec NR SR (2018-05-15):
Ďakujem za slovo, pán predsedajúci. Vážené pani poslankyne, páni poslanci, bol som Výborom Národnej rady Slovenskej republiky pre obranu a bezpečnosť určený za spoločného spravodajcu pre tento bod, ktorý teraz prerokovávame, a dovoľte, aby som vám prečítal správu Výboru Národnej rady Slovenskej republiky pre obranu a bezpečnosť o výsledku prerokovania návrhu na vyslanie príslušníkov Ozbrojených síl Slovenskej republiky v rámci Posilnenej predsunutej prítomnosti NATO do Lotyšskej republiky, Litovskej republiky, Estónskej republiky a Poľskej republiky (tlač 977). Výbor Národnej rady Slovenskej republiky pre obranu a bezpečnosť ako gestorský výbor k návrhu na vyslanie príslušníkov Ozbrojených síl Slovenskej republiky v rámci Posilnenej predsunutej prítomnosti NATO do Lotyšskej republiky, Litovskej republiky, Estónskej republiky a Poľskej republiky podáva Národnej rade Slovenskej republiky túto správu. Predseda Národnej rady Slovenskej republiky svojím rozhodnutím č. 1029 z 26. apríla 2018 pridelil návrh na vyslanie príslušníkov Ozbrojených síl Slovenskej republiky v rámci Posilnenej predsunutej prítomnosti NATO do Lotyšskej republiky, Litovskej republiky, Estónskej republiky a Poľskej republiky na prerokovanie Zahraničnému výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť. Oba výbory Národnej rady Slovenskej republiky prerokovali návrh na vyslanie príslušníkov Ozbrojených síl Slovenskej republiky v rámci Posilnenej predsunutej prítomnosti NATO do Lotyšskej republiky, Litovskej republiky, Estónskej republiky a Poľskej republiky v určenej lehote a odporučili Národnej rade Slovenskej republiky na základe čl. 86 písm. l) Ústavy Slovenskej republiky vysloviť súhlas s vyslaním príslušníkov Ozbrojených síl Slovenskej republiky v rámci Posilnenej predsunutej prítomnosti NATO do Lotyšskej republiky, Litovskej republiky, Estónskej republiky a Poľskej republiky. Prílohou tejto správy je návrh na uznesenie Národnej rady Slovenskej republiky, ktoré si dovolím prečítať. Uznesenie Národnej rady Slovenskej republiky k návrhu na vyslanie príslušníkov Ozbrojených síl Slovenskej republiky v rámci Posilnenej predsunutej prítomnosti NATO do Lotyšskej republiky, Litovskej republiky, Estónskej republiky a Poľskej republiky: Národná rada Slovenskej republiky na základe čl. 86 písm. l) Ústavy Slovenskej republiky vyslovuje súhlas s vyslaním príslušníkov Ozbrojených síl Slovenskej republiky v rámci Posilnenej predsunutej prítomnosti NATO do Lotyšskej republiky, Litovskej republiky, Estónskej republiky a Poľskej republiky. Pán predsedajúci, skončil som, prosím, otvorte rozpravu.
Grendel, Gábor, podpredseda NR SR (2022-03-16):
Prezentujme sa a hlasujme. (Hlasovanie.) Prítomných 131 poslancov, za 82, proti 15, zdržalo sa 34, hlasovali všetci prítomní. Konštatujem, že sme schválili skrátenie lehoty.
Blanár, Juraj, podpredseda NR SR (2023-06-13):
Pán poslanec Pročko s faktickou poznámkou.
Paška, Pavol, predseda NR SR (2012-05-16):
Pán poslanec, pán poslanec, ja vás poprosím, keby ste reagovali na vystúpenie pána poslanca, samozrejme, vy môžte ako navrhovateľ, ale potom nech sa páči, postavte sa k miestu a môžte hovoriť k iným témam.
Sulík, Richard, predseda NR SR (2011-03-22):
Ďakujem pekne. Vyhlasujem rozpravu za... Ešte, pani ministerka, chcete reagovať na faktické poznámky? Nie. Vyhlasujem rozpravu... (Reakcie z pléna.) No veď, a ty by si chcel? Ale čo teraz? Ale už bola. (Reakcie z pléna.) Nie, nie. Veď už bola uzatvorená možnosť sa prihlásiť do rozpravy. (Reakcie z pléna.) Paragraf, paragraf, ktorý paragraf? (Smiech v sále.) Poprosím, podľa ktorého paragrafu by bola možnosť... (Reakcie z pléna.) Veď ja tvrdím, ja tvrdím, že keď raz bola uzatvorená možnosť sa prihlásiť do rozpravy, pani ministerka môže kedykoľvek vystúpiť. (Reakcie z pléna.) Áno, ale to neznamená, že je možnosť sa do nej prihlásiť, ale otvára ju tým, že napríklad máte faktické poznámky. No dobre, tak skúsme sa nejako posunúť. Pán poslanec Burian, podľa ktorého paragrafu by ste sa chceli prihlásiť do rozpravy? (Reakcia z pléna.) Ešte raz. (Reakcia z pléna.) 58? Vyhlasujem rozpravu za skončenú. A pýtam sa spoločného spravodajcu, či sa chce prihlásiť. Nech sa páči, môžete sa vyjadriť. Rozprava je ukončená. Pán poslanec Burian, rozpravu som vyhlásil za skončenú. A spoločný spravodajca sa teraz vyjadrí k rozprave, nech sa páči.
Paška, Pavol, predseda NR SR (2014-06-26):
Pán poslanec, evidentne nie sme uznášaniaschopní, takže potom o sedemnástej hodine pri hlasovaní samozrejme dám o vašom návrhu hlasovať. Pán poslanec Mičovský do rozpravy.
D. Jarjabek, poslanec: (2009-06-25):
No a ja sa vrátim k relácii Na tanieri, aby sme sa teda rozumeli a vy to určite viete tak isto ako ja. Totižto táto relácia je, ako iste dobre viete, postavená na priamej, autentickej publicistike. Ja netvrdím, že tá relácia nie je titulkovaná. Samozrejme, že je titulkovaná, preboha živého, však je v Slovenskej televízii ako verejnoprávnej inštitúcii. Hej? Takže to je samozrejmé, že je titulkovaná. Ja jej rozumiem, keď sa na ňu pozerám ako divák. Ale ja sa jej nemôžem zúčastniť ako jeden z respondentov, ktorí v tej relácii chcú debatovať o tých nesmierne niekedy zaujímavých témach, ktoré táto relácia prináša, ale veď to sa nedá s tlmočníkom. Veď predsa tá relácia ani nie je na tom postavená. Viete si predstaviť, že ja by som prišiel s tlmočníkom do tej relácie a začal by som debatovať so všetkými tými, ktorí hovoria po maďarsky cez tlmočníka? Preto hovorím o diskriminácii všetkých tých, ktorí sa – pomyslenej diskriminácii, samozrejme, aby ste ma nechytali za slovo, preto, lebo proti tejto relácii nikto nebojuje. Ja ju len uvádzam ako príklad istej mediálnej, alebo, keď chcete, verejnoprávnej, alebo akejsi politiky pohľadu na... (Vystúpenie automaticky prerušené časomierou.)
P. Hrušovský, podpredseda NR SR: (2001-10-04):
(Hlasovanie) Prítomných 95, za návrh 91, nehlasovali 4. Konštatujem, že návrh sme schválili. Pristúpime k tretiemu čítaniu o návrhu zákona. Otváram rozpravu o tomto bode programu. Konštatujem, že do rozpravy som nedostal žiadne písomné prihlášky, preto sa pýtam pánov poslancov, či sa chce prihlásiť do rozpravy niekto ústne. Nie je to tak. Preto vyhlasujem rozpravu o tomto bode programu za skončenú. Prosím pána spoločného spravodajcu, aby uviedol návrh na záverečné uznesenie.
Sulík, Richard, predseda NR SR (2011-02-02):
Ďakujem pekne. Otváram rozpravu. Do rozpravy som nedostal žiadnu písomnú prihlášku. Pýtam sa, či sa niekto chce prihlásiť ústne. Nie. Vyhlasujem rozpravu za skončenú. Chce zaujať stanovisko navrhovateľ? (Reakcia navrhovateľa.) Spravodajca? Prerušujem rokovanie o tomto bode programu. (Reakcia spravodajcu.) Nasledujúcim bodom programu je prvé čítanie o vládnom návrhu zákona pod tlačou 238. To je práve ten, ku ktorému je tento návrh na skrátené legislatívne konanie. Čiže o tomto bode budeme rokovať po tom, ako o 17.00 hodine schválime, v prípade, že schválime, skrátené legislatívne konanie. Pri nasledujúcich dvoch bodoch programu je navrhovateľ podpredseda vlády Rudolf Chmel, ktorý sa tu nenachádza. Pýtam sa, či je všeobecný súhlas, že tieto dva body preskočíme a budeme pokračovať bodmi, kde je navrhovateľ minister hospodárstva pán Miškov. (Súhlasná reakcia pléna.) Ďakujem pekne. Nasleduje prvé čítanie o vládnom návrhu zákona o zrušení zákona č. 140/2010 Z. z. o neprimeraných podmienkach v obchodných vzťahoch medzi odberateľom a dodávateľom tovaru, ktorým sú potraviny . Vládny návrh zákona má tlač 210, návrh na jeho pridelenie na prerokovanie výborom je v rozhodnutí č. 211. Poprosím ministra spravodajstva Juraja Miškova, aby vládny návrh zákona uviedol. A poprosím spoločného spravodajcu pána poslanca Jozefa Mikuša, aby zaujal miesto pre spravodajcu. Nech sa páči.
Náhlik, Peter, poslanec NR SR (2016-09-06):
Ďakujem. Pán predseda, prosím, aby ste dali hlasovať o tom, že Národná rada sa uzniesla v súlade v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
A. Bobrík, poslanec: (2009-06-26):
A to vaše, kto je tu pánom, už tu bolo povedané, neviem, z čoho to síce vyplýva, ale jednoznačne slovenský jazyk je najdôležitejším znakom osobitosti slovenského národa, najvzácnejšou hodnotou jeho kultúrneho dedičstva a výrazom suverenity Slovenskej republiky aj všeobecným dorozumievacím prostriedkom. A na to netreba zabudnúť. Tým pádom občanovi zabezpečuje jeho slobodu, rovnosť a dôstojnosť v právach. A to je to, prečo jazykový zákon je potrebný. Sme občianska spoločnosť. Nie sme závislí od žiadnej ideológie ani náboženstva. A toto je jeden z výrazov tej slobody – slobody názorov, slobody a rovnosti v práve. Preto ten jazyk – spoločný komunikačný prostriedok musí byť a musí byť aj zákonom chránený. Tým sa stávame občianskou spoločnosťou. Ďakujem.
P. Paška, predseda NR SR: (2007-10-25):
Ako posledný ústne prihlásený do rozpravy je pán predseda Novotný.
Grendel, Gábor, podpredseda NR SR (2020-11-26):
S ďalšou faktickou poznámkou, pán poslanec Suja.
V. Veteška, podpredseda NR SR: (2004-10-28):
D. Štrofová, poslankyňa: Ďakujem, pán predsedajúci. Ja naozaj len veľmi v skratke by som chcela podporiť predrečníčku v tom, čo povedala. Myslím si, že aj tie pozmeňováky by mohli byť zapracované a mohli byť prijaté, lebo naozaj len zlepšujú. Treba si naozaj uvedomiť, že náš trh sa stal niečím veľmi zvláštnym, niečím ešte nedokončeným v transformácii a práva spotrebiteľa a užívateľov služieb sú dnes veľmi chabé. Aj práva na vymoženie. Preto si myslím, že každý jeden má nárok, každý občan má nárok to, za čo si zaplatí, teda služby alebo tovar, aby o nich dostal aj patričnú informáciu, o tomto tovare, ale zároveň aj poskytnutú službu. Čiže ja len budem podporovať tento návrh a ďakujem.
Daniš, Zoltán, poslanec NR SR (2015-03-11):
Ďakujem, pán predsedajúci. Vážený pán poslanec Beblavý, spomínam si, ešte bolo to v ére ministra Dušana Čaploviča, ktorý v tom čase priniesol do parlamentu návrh na určité kritériá, to boli prospechové kritériá, a ktoré hovorili o tom, že na gymnázium by mali ísť skutočne tí najlepší študenti. Ja, a to potvrdzujem, čo ste pred chvíľou povedali na moju adresu, som skutočne celý profesionálny život prežil v podnikovej sfére, som využíval každú príležitosť, keď som, aby som zdôraznil, aká je potreba sa vrátiť k problémom odborného školstva. Spomínam si, ako ste vtedy hovorili, že ani tie najrenomovanejšie univerzity, dokonca ste ich citovali, tie americké, nevedia odhadnúť, aký je vývoj a že je veľmi ťažko hovoriť o tom, že čo táto republika potrebuje. To s vami súhlasím. Ale to, že táto republika už v tom čase aj dneska rozhodne potrebuje odborníkov a že tá situácia sa časom zhoršuje a že je skutočne kritická? Však všetci, všetci počúvame ozaj názory dnešných generálov vo výrobe, dnešných podnikateľov, ktorí hovoria, prosím vás pekne, že aká tu bola v tom čase, keď prichádzali tieto veľké korporácie na Slovensku, kvalifikovaná pracovná aj lacná, samozrejme, pracovná sila, aká je dnes. A vyslovujú skutočne veľké obavy z budúcnosti. Preto si myslím, pán Beblavý, že nie je dobré posúvať to niekde do autu, že treba, je to tu na stole, znova sa opakujem, berme, riešme, sporme sa, diskutujme, ale mali by sme čím skôr, tento dokument by mal uzrieť, Slovensko ho skutočne potrebuje, pomery v odbornom školstve sa musia zmeniť. Ďakujem.
Danko, Andrej, predseda NR SR (2016-04-21):
Ďakujem. Pán poslanec Jozef Viskupič. Prepáčte, dávam si pozor, dobre?
Vaľová, Jana, poslankyňa NR SR (2013-10-15):
Pán predseda, sa ospravedlňujem.
M. Smolková, poslankyňa: (2008-04-04):
A ešte jednu poznámku. Áno, aj keď túto novelu predkladám ja osobne, pani Sabolová to pochopila, vy nie, ako starostka nebudem môcť čerpať eurofondy. A viete prečo? Pretože váš bývalý starosta za stranu SDKÚ zadlžil mestskú časť na 16 rokov. Takže nerobím to pre seba alebo kvôli sebe. Ďakujem.
P. Farkas, poslanec: (2003-12-05):
Podľa nášho posúdenia je to veľmi vážny problém, ktorý vie zabezpečiť stabilitu celého tohto systému. Musíme vychádzať z toho, že naším záujmom je zabezpečiť túto stabilitu a istotu pre sporiteľov. A jedným kritériom pri zabezpečení tohto cieľa je výška základného imania správcovskej spoločnosti, ktorá bude spravovať úspory občanov. Keď porovnáme tento cieľ, teda budú spravovať úspory občanov, tak nie sme úplne na zelenej lúke, lebo máme v platnosti zákon o bankách a v zákone o bankách je jednoznačne stanovené, že základné imanie musí mať každá banka alebo zastúpenie zahraničnej banky na Slovensku minimálne vo výške 500 mil. Sk. A keď vychádzame z toho, že sú to takpovediac tiež prostriedky od obyvateľov, to sú úspory obyvateľov, tak podľa môjho alebo nášho posúdenia nie je dobré pozerať na tento problém z iného zorného uhla a z inej prizmy, než ako to funguje v oblasti bankovníctva. Práve preto, aby nemohlo dôjsť k tomu, aby sem prichádzal špekulatívny kapitál, či zo zahraničia, alebo domáci špekulatívny kapitál, aby vstupoval do celého systému, by sme chceli navrhnúť minimálne 500 mil. Sk, aby mali tieto správcovské spoločnosti. A na strane druhej, samozrejme, počítame s tým, že keď zvýšime toto základné imanie, tak budú mať záujem iba silní podnikatelia, teda silný, dôveryhodný kapitál vstupovať na tento trh – a veď nám o to tu ide, po prvé. Veď tá návratnosť vložených prostriedkov nebude krátkodobá. Veď o čo nám ide? Tiež ide o to, aby ten systém bežal minimálne 50 rokov alebo ešte dlhšie. A tým pádom, že sa bude zaujímať iba silný kapitál o vstup na tento trh, prakticky sa stretáva s tým, že tá návratnosť bude ešte stále vyššia, než bude tie svoje prostriedky držať v bankách, v zahraničných bankách za minimálne úroky. Teda vždy je to ešte výhodnejšia forma podnikania takáto, než držať alebo nechať ležať svoje prostriedky niekde v bankách. Samozrejme, že s takýmto návrhom nebude súhlasiť ani pán minister, veď sme už o tejto otázke rokovali, a niektorí iní, ale ja z jednej strany ako ekonóm, ale z druhej strany ako predseda výboru pre financie, rozpočet a menu nemôžem súhlasiť s takouto nízkou kapitálovou zainteresovanosťou správcovských spoločností a vždy budem bojovať o to, aby tá hladina bola vyššie postavená a v tom naozaj vidím zabezpečenie pokojného chodu celého systému. A jednostranne vieme zabezpečiť istoty občanov, že tie úspory budú spravované dôveryhodnými správcovskými spoločnosťami. Ďakujem vám pekne za pozornosť.
Grendel, Gábor, podpredseda NR SR (2022-03-22):
Vyhlasujem rozpravu za skončenú. Chce zaujať záverečné stanovisko pán navrhovateľ? Áno? Nech sa páči.
Laššáková, Jana, podpredsedníčka NR SR (2015-01-29):
Pán poslanec Bobík, nech sa páči.
Kollár, Boris, predseda NR SR (2023-02-16):
(Zaznievanie gongu.) Vážené pani poslankyne, vážení páni poslanci, skôr než začneme, by som chcel sa opýtať pána poslanca, či chce oboznámiť plénum so závermi klubu. Nech sa páči.
Sulanová, Magdaléna, poslankyňa NR SR (2021-11-30):
Ďakujem pekne. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Krajčí, Marek, poslanec NR SR (2023-03-22):
Ďakujem pekne za poznámky. Pán poslanec Kuriak, myslím, že všetkým nám na tom záleží, verím, že každému jednému poslancovi v tejto snemovni a teda ďakujem za pochvalu. Čo sa týka pani poslankyne Zemanovej, no to, čo tvrdíte, to som si myslel aj ja, aj som s tým odchádzal z pozície ministra. Žiaľ, potom tie ostatné prípravné práce a celkovo tie pracovné skupiny, ktoré vznikali ako na ministerstve, tak na Úrade vlády, a teda najmä pod vedením národnej implementačnej koordinačnej autority, tvrdia práve niečo iné, z ich, naozaj z ich návrhu my predkladáme tento návrh zákona a EIA údajne musí byť urobená, naozaj trvá to 9 až 12 mesiacov v takýchto prípadoch. Pokiaľ by tento zákon neprešiel, stavebná expertíza, ktorá je potrebná, pretože určuje cenu zákazky, aby bola vyhotovená, nemohlo by sa začať verejne obstarávať, takže mám úplne iné informácie, by som doporučoval, aby ste si aj vy tieto informácie, ktoré ste pred chvíľkou hovorili, skonzultovala priamo s NIKA, s pani Vašákovou, s Úradom vlády a verím, že zmeníte názor na to, čo ste hovorili. Ďakujem pekne.
M. Číž, podpredseda NR SR: (2009-10-28):
(Hlasovanie.) Prítomných 131, za 128, zdržali sa 2, nehlasoval 1. Tento návrh spravodajkyne sme prijali. Sme v treťom čítaní . Otváram rozpravu. Pýtam sa, či sa niekto chce prihlásiť do rozpravy v rámci tretieho čítania? Pokiaľ nie, vyhlasujem rozpravu za skončenú. Nech sa páči, pani spravodajkyňa.
Karas, Daniel, poslanec NR SR (2024-04-16):
Ďakujem pekne za slovo. Vážený pán predsedajúci, vážené pani poslankyne, vážení páni poslanci, dovoľte mi, aby som v zmysle § 73 ods. 1 rokovacieho poriadku Národnej rady vystúpil v prvom čítaní ako spravodajca k uvedenému návrhu zákona. Predmetný vládny návrh bol doručený poslancom Národnej rady Slovenskej republiky s tým, že vláda požiadala prerokovať tento vládny návrh zákona prostredníctvom skráteného legislatívneho konania. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel a zaradil ho na rokovanie 12. schôdze Národnej rady Slovenskej republiky. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokoval Výbor Národnej rady pre financie a rozpočet, Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali ihneď. Pán predsedajúci, prosím, otvorte rozpravu k uvedenému návrhu zákona. Ďakujem.
Hrušovský, Pavol, podpredseda NR SR (2010-10-13):
Panie poslankyne, páni poslanci, vyhlasujem rozpravu o tomto bode programu za skončenú. Na faktické poznámky pánov poslancov chce reagovať sám vystupujúci, pán poslanec Ondruš. Nech sa páči.
Bittó Cigániková, Jana, poslankyňa NR SR (2020-10-13):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Svrček, Miloš, poslanec NR SR (2022-10-05):
Ďakujem za slovo. Juraj, taktiež chcem poďakovať za tvoje vystúpenie. Mňa zaujala tá pasáž, keď si hovoril, že nebol problém v rámci vyvesovania nejakých symbolov sexuálnej menšiny. Práveže bol problém, pretože niektoré skupiny sa ozývali a práve sa aj vyjadrili, myslím si, že vo viacerých vyjadreniach aj na základe faktov, ktoré tam použili, že prečo sa im nepáči takéto vyvesovanie symbolov sexuálnej menšiny. Ja si pamätám, že niekedy v lete v júli španielsky najvyšší súd vydal rozhodnutie, kde sa presne venoval tejto otázke možnosti vyvesovania symbolov sexuálnych menšín a španielsky najvyšší súd rozhodol, že nie je to možné v rámci Španielska, pretože tým... Poprosím, keby ste mohli byť ticho. (Rrečník sa obrátil dozadu, zaznel gong.) Tým, že sa vyvesuje táto vlajka alebo symbol, sa de facto spochybňuje nezávislosť toho úradu, ktorý vyvesuje takúto vlajku a takýto symbol. Čiže keď sa bavíme čisto právnicky, tak práve tam v tom rozhodnutí španielskeho najvyššieho súdu je presne popísané, že v čom dochádza k porušeniu španielskej ústavy. A chápem, že my máme inú ústavu, slovenskú ústavu, ale vychádzam z toho európskeho kontinentálneho právneho systému, kde môžem povedať, že tiež tým, že napríklad Úrad verejného ochrancu práv vyvesil tú vlajku, tým de facto v mojich očiach spochybnil svoju nezávislosť, pretože uprel sa len na tú jednu stranu a chápem ten postup a pohnútku bývalej ochrankyne, verejnej ochrankyne práv, ale na druhej strane znížilo svoju váhu. Čiže ja si myslím, že tým, že sa aj legislatívne možno aj v tom druhom čítaní upraví tá možnosť vyvesovania vlajok, tak myslím si, že otvorme aspoň v tom druhom čítaní... (Prerušenie vystúpenia časomerom.)
Pročko, Jozef, poslanec NR SR (2024-01-11):
Ja som tu len druhé volebné obdobie, nezažil som toľko skrátených legislatívnych konaní ako Rišo Vašečka, ktorý je tu už štvrté volebné obdobie. Ale v úvode si spomínal Ondreja Gašpara, že ti zase chýba, že odišiel a čakáš, že kedy už dá tých, tie, tých 30 ústavných napomínaní. No počul si Pellegriniho, ktorý zase zneužil inštitút predsedu, zase vystúpil a robil si propagandu politickú. Namiesto toho, aby vystúpil, veď mohol vystúpiť v rozprave, nech sa prihlási a vystúpi. Ale on farizejsky, Pellegrini opäť povedal, že no ale vďaka vám, ktorí ste prihlásení do rozpravy, sa nemôžu naši poslanci, nemôžu naši poslanci vystupovať. Čo nemôžu, faktické poznámky nemôžu dávať. Veď sa mohli prihlásiť do rozpravy písomne, tak ako sme sa prihlásili. A počul si, Ondrík, čo povedal Pellegrini, že oni sa prihlásia. No tak keď sa prihlásia do rozpravy, ja Peťovi Pellegrinimu kúpiť bedničku šampanského, keď sa prihlásia. Ale ako nemám vôbec žiadnu, žiadnu nádej, že by sa prihlásili do rozpravy. Ondrej, ty si človek, ktorého si pamätám, teda pamätám, ktorý aj v predchádzajúcom volebnom období naozaj tú legislatívnu stránku nielen rokovanie, nielen rokovacieho poriadku ovládal. Presne si aj teraz popísal tie, tie veci tak, ako majú legislatívne ísť. Mali by ísť podľa zákona, podľa etiky aj morálky. Ale akú etiku a morálku chceš od koalície organizovaného zločinu.
V. Veteška, podpredseda NR SR: (2006-09-06):
Zapnite mikrofón pánovi Haleckému.
Dostál, Ondrej, poslanec NR SR (2022-12-06):
Aj ja mám osobný záujem, nakoľko moja dcéra tiež podniká v gastre, a teda ja často navštevujem gastro, takže tiež mám na tom osobný záujem. (Smiech v sále. Potlesk.)
M. Rehák, poslanec: (2004-02-03):
„Národná rada Slovenskej republiky podľa § 32 ods. 3 zákona č. 92/1991 Zb. o podmienkach prevodu majetku štátu na iné osoby v znení neskorších predpisov schvaľuje použitie majetku Fondu národného majetku Slovenskej republiky v roku 2004 podľa § 28 ods. 3 písm. b) zákona č. 92/1991 Zb. o podmienkach prevodu majetku štátu na iné osoby v znení neskorších predpisov vo výške 16 935 932 000 Sk.“ Sú tu...
B. Bugár, podpredseda NR SR: (2006-02-09):
S. Husár, poslanec: Vážené kolegyne, kolegovia, zneužijem trošku svoje postavenie a k tomu, čo tu odznelo, ale aj k tomu, čo tu neodznelo si dovolím povedať, pretože neviem, či ešte takú možnosť budem mať spoza tohto pultu. Všetkým, ktorí sú tu, ktorí tu budú a ktorí sem prídu iba jednu veľmi starú, ale myslím si, že veľkú múdrosť. Dámy a páni, ak chcete rozosmiať pána Boha, porozprávajte mu o svojich plánoch do budúcnosti. To je všetko, čo som chcel v závere k tomu všetkému, čo sa udialo a čo aj tu odznelo, povedať. Ďakujem pekne. Dovoľte mi, vážené dámy a páni, aby som predložil návrh uznesenia Národnej rady Slovenskej republiky. Národná rada Slovenskej republiky súhlasí s návrhom vlády na skrátené legislatívne konanie o vládnom návrhu ústavného zákona o skrátení volebného obdobia Národnej rady Slovenskej republiky s tým, že vládny návrh ústavného zákona prerokuje na 58. schôdzi Národnej rady Slovenskej republiky. Pán predsedajúci, prosím, aby ste dali o tomto návrhu uznesenia hlasovať.
Jurinová, Erika, podpredsedníčka NR SR (2014-10-16):
Nech sa páči, pán minister.
Laššáková, Jana, podpredsedníčka NR SR (2015-09-23):
V súlade s rokovacím poriadkom do rozpravy sa hlási pán minister kultúry. Nech sa páči, máte slovo, pán minister.
Pčolinský, Peter, podpredseda NR SR (2022-10-21):
Ďakujem pekne. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa teda, či sa chce niekto prihlásiť do rozpravy ústne. Pán navrhovateľ, nech sa páči.
Laššáková, Jana, poslankyňa NR SR (2016-10-26):
Keďže niektoré pozmeňujúce návrhy boli podané dnes, dajte, prosím, hlasovať o skrátení lehoty podľa § 83 ods. 4 zákona o rokovacom poriadku.
Pellegrini, Peter, predseda NR SR (2023-10-25):
Pani predsedníčka Remišová.
Hort, Milan, podpredseda NR SR (2010-11-30):
Posledný s faktickou poznámkou je pán poslanec Jozef Kollár. Nech sa páči.
Gašpar, Tibor, poslanec NR SR (2024-02-27):
Ďakujem za slovo, pán predsedajúci. Prosím, pán predsedajúci, aby ste dali hlasovať o tom, že Národná rada prerokuje návrh zákona v druhom čítaní.
Kuffa, Štefan, poslanec NR SR (2021-07-02):
Prosím vás pekne, pán Čekovský, tak to vy ste ten odborník z tých osemnástich predklada... spolupredkladateľov, to je úplne super. Jaro Karahuta, ten sa rehoce v lavici. To je ten najlepší odborník na lesy a na životné prostredie. Šéf výboru pre kultúru a médiá. To je najlepší odborník tuná v tomto parlamente na Lesy Slovenskej republiky a vôbec na životné prostredie. Pán Čekovský, to vám gratulujem! Samozrejme, že vy ako taký teatrálnik, vy sa len bavíte v tej lavici a sa rehocete, z toho sa tak len môžete smiať, ale ja vám poviem, aký cenný priestor vytvorili pre tú rekreáciu, neviem konkrétne, národné parky, jak ste to spomenuli, pre mnohých ľudí, ktorí boli v čase pandémie vlastne zatlačení do svojich ako domovov. Viete, čo ste spôsobili aj vaším hlasovaním, aj vaša vláda, keď ste už zašli do toho politického rozmeru? Že ľudia ani do toho lesa nemohli ísť! Nielen do TANAP-u, nielen do národných parkov, ale vôbec do lesa nemohli ísť. A keď išli, tak ešte aj s náhubkami, ešte náhubky ste im dali aj v lese. Prosím vás pekne, o čom to tárate? O čom to vy tárate? Ja vám poviem konkrétny prípad. Chlapci, ktorí išli do TANAP-u, vracali sa späť, zastavila ich polícia, zastavila ich polícia, 4-tisíc eur dostali kvôli vašim hlúpym opatreniam! Vy tu budete hovoriť o nejakej mäkkej turistike, prosím vás pekne! To, čo Filip povedal, áno, tak jak to povedal, že si chcel aj opiecť slaninku, choďte sa pozrieť do Álp, do Švajčiarska aj hocikde inde, tam si tú slaninku v Alpách priamo môžete aj opiecť. Vy vôbec nemáte ani poňatia o mäkkom turizme, ale asi potom len o takom, jak postihovať občanov Slovenskej republiky takýmito nezmyselnými a zničujúcimi pokutami. Štyria chlapci dostali po tisíc eurách, spolu je to 4-tisíc eur! V Tatranskom národnom parku, keď boli v čase pandémie... (Prerušenie vystúpenia časomerom.)
Šefčík, Marek, poslanec NR SR (2023-06-16):
Ďakujem pekne, pán predsedajúci, za slovo. Vážený pán predseda parlamentu, vážený pán predsedajúci, kolegovia, prítomní, v súlade s § 73 zákona o rokovacom poriadku som bol určený za spravodajcu k vládnemu návrhu uvedeného zákona, je to tlač 1744. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada vo všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory, predmetný návrh zákona v druhom čítaní výbory aj gestorský výbor prerokovali ihneď na 94. schôdzi Národnej rady Slovenskej republiky. Ešte sa ospravedlňujem, že som neoslovil pána ministra na začiatku, takže vítam aj jeho. Prosím, pán predsedajúci, otvorte všeobecnú rozpravu.